ఈ పుస్తకంలో శ్రీరమణ తెలుగు సాహిత్యంలో లబ్ధప్రతిష్ఠులైన <MASK>, విశ్వనాథ సత్యనారాయణ, జాషువా, చలం మొదలైన వైతాళికుల సాహిత్యాన్ని పేరడీ చేశారు. ఆ క్రమంలోనే సాహిత్యవేత్తలే కాక సాహిత్యంలోని పాత్రలైన మధురవాణి వంటివారిని కూడా పేరడీ చేయడం విశేషం. మధురవాణి ఇంటర్వ్యూలు, రైలుబండిలో వైతాళికులులో తెలుగు సాహితీవేత్తల్ని మధురవాణి అనే ఊహాత్మక పాత్ర ఇంటర్వ్యూ చేస్తే ఎలా ఉంటుందో, రైలుబండిలో శ్రీశ్రీ, విశ్వనాథ, చలం వంటి వైతాళికులు టిక్కెట్టులేని ప్రయాణం చేస్తే ఎలా ఉంటుందో రచించారు. పద్య కవిత్వం, వచన కవిత్వం, గేయ కవిత్వం మొదలైన కవితా రీతులు, నాటక, నవల, కథాసాహిత్యాల్లోని వచనం, పీఠికలు, సంపాదకీయాలు మొదలైనవి ఎన్నింటినో ఆయన పేరడీ చేశారు. ఐతే వారిని హాస్యం చేసినా అగౌరవపరిచే ఉద్దేశం లేదంటూ శ్రీరమణ వాసి గల ప్రతి రచయితకూ స్వీయశైలి తప్పక ఉంటుంది, అలా లేని రచయితను అనుకరించడం అసాధ్యం అన్నారు.
శ్రీరమణ పేరడీలు
జాషువా శ్రీశ్రీ అనన్యశ్రీ మధురవాణి